
Gradicimento 


Nos ta expresa nos gradicimento na tur persona cu den 
transcurso di tempo a publica algo tocante Padu. E 
contenido di e publicacion aki pa gran parti ta basa nba 
nan informacion. 

Tambe un gradicimento special ta bay na Padu mes 
kende a duna Biblioteca Nacional Aruba informacion 
adicional riba su bida artistico. 

Aunque cu e publicacion aki no ta pretende di ta un 
biografia exhaustivo, e ta un compilacion unico di e bida 
fructifero di e gran Arubiano y musico Padu Lampe. 

Gustave Nouel, conocido pintor Arubiano , a percura pa 
e diseño di e portada, locual a duna un toque di realce 
na e obra. Hopi danki pa esaki ! 

Ademas Biblioteca Nacional Aruba kier expresa su 
gratitud na Caribbean Mercantile Bank y First National 
Bank, cu pa medio di nan aporte financiero a yuda 
realisa e publicacion aki. 

Por ultimo un danki grandi na e bibliotecarianan Astrid 
de Cuba y Lilian Semeleer kendenan a realisa e 
compilacion aki. Pa loke ta trata e coreccion di 
Papiamento Biblioteca Nacional ta gradici Ito Tromp. 

PROLOGO 


Padu del Caribe no ta solamente coautor di nos himno y 
un artista multifacetico pero tambe un personalidad cu 
kada Arubiano ta sinti su mes identifica cune pa medio 
di su musica. 

E reconocemento den nos comunidad pa su persona ta 
hacie dificil pa scohe un regalo suficiente grandi pa e 
gran artista aki na ocasion di su 75 aña di bida. 

Biblioteca Nacional, sin embargo, pa medio di e publica- 
cion aki kier duna un recuerdo chikito na e gran Aru- 
biano aki. 

"Padu, nos ta dedica cu honor e publicacion aki na bo 
persona den nomber di tur Arubiano. como reconoce- 
mento y aprecio pa bo amor y dedicacion pa promove y 
engrandece nos cultura". 

PADU, UN REPASO DI SU BIDA 


Juan Chabaya Lampe, miho conoci como "Padu del 
Caribe" a nace na Aruba dia 26 di april 1920. E 
matrimonio Henry Lampe (t) y Ida Lampe-Croes (t) a 
ser bendiciona cu tres yiu di cual Padu ta e di dos. 

Padu ta gradici su nomber Juan Chabaya Lampe na su 
padushi. Como cu su abuelo a fayece poco tempo prome 
cu Padu a nace, su mayornan a dicidi di dune nomber di 
su padushi. Despues su famia a dune ademas e nomber 
di cariño "Padu". 

Padu a crece den un cas, caminda semper alegria musical 
tabata reina y den e ambiente aki su interes pa musica a 
lanta. 

Cu 12 aña di edad ya caba Padu tabatin basta agilidad 
riba clarinet, mandolin y cuarta. A lo largo ta piano a 
bira su instrumento preferi y na dje el a dedica mayoria 
parti di su tempo. 

Padu a haya su prome lesnan di piano cerca su tata y 
despues a sigui tuma les di piano cerca Shon Shisi 
Rodriguez kende tabata e unico instructora di piano. 
Henry Lampe, tata di Padu, tambe tabata conoci como 
un bon pianista y musico. Frecuentemente Henry Lampe 
tabata reuni cu su rumannan Wem, tocando wiri, Zep, cu 
fluit y Olivier cu su fió, na cas di nan tata den 
Nassaustraat. Den e encuentronan aki musica tabata waya 

y nan tabata entretene nan mes tocando walsnan di 
temponan bieu. 

Na aña 1946 Padu a casa cu Daisy Croes, kende a fayece 
dia 15 di november 1994; e matrimonio aki tin solamente 
un yiu, Vivian. 

Padu a ricibi su educacion basico na Juliana School, 
despues el a sigui estudionan mas avansa na cas mes. 
Durante e di Dos Guera Mundial, Padu a presta servicio 
militar y apesar cu e mes no tabata sinti mucho amor pa 
militarismo, el a logra progresa den e poco tempo cu e 
tabata den dienst. Den menos di un aña Padu a alcansa 
e rango di "Sargento", pa despues pasa examen pa e 
rango di "Segundo teniente" cu exito, cua rango e no a 
eherce pasobra el a prefera di sali for di servicio militar. 
Padu a traha na varios empresa, entre otro den e negoshi 
di Jani Eman ("Shipchandler"), despues den "Hardware 
and building material store" di su omo, Addison W. 
Croes. Padu a maneha tambe un negoshi di instalacion 
electrico. Despues di e trabao aki Padu a wordo apunta 
como empleado den gerencia di ALM, prome como hefe 
di venta y despues como representante di ALM na 
Aruba. Cu ALM Padu a traha mas cu 15 aña y na 1980 
el a bai cu pension. 

Mientras Padu tabata traha pa mantene su famia, el a 
dedica hopi di su tempo liber na dos ramo artistico esta 
musica y pintamento. 

Di e dos ramonan aki Padu a desaroya musica mas. 
Aunque Padu ta gusta pinta, su trabao no a permitie 
hinca e tempo cu e tabata desea den pintamento. 

Su unico yiu muhe, Vivian, despues di a caba su MULO 

na Aruba, a sigui su estudio den exterior y actualmente 
ta encarga cu Banco di Sanger na Hospitai dr. Horacio 
Oduber. 


NOS HIMNO "ARUBA DUSHITERA" 


Na aña 1951, Rufo Wever y Padu Lampe a sinti e 
necesidad pa cuminsa conserva y promove tur loke nan 
ta considera como ritmo y melodia tipico di Aruba. 
Inspira pa tal idea, hunto nan a cuminza cu grabacion y 
produccion di disconan di 78 RPM (Rotation Per Minute) 
y lansa nan riba mercado di Antiyanan Hulandes. Tur 
disco tabata composicionnan original di Rufo Wever y 
Padu Lampe mes. Algun pieza nan a compone hunto, y 
otro pieza tabata di diferente compositor Arubiano di 
antes. Tambe nan tabata graba musica perteneciente na 
folklore di Aruba. Di e forma aki nan a haci un 
contribucion sumamente valioso na conserva y propaga 
nos ritmonan mas gusta, entre otro wals y tumba, cu awe 
ta sigui resona cu alegria den oido di nos pueblo. 

Un mainta na aña 1952, e fecha exacto no ta conoci, 
Padu a yega cerca Rufo, cu e idea pa nan compone un 
pieza cu lo mester expresa e amor y lanta e sintimento 
patriotico di nos pueblo pa Aruba. A surgi e pregunta si 
mester traha e pieza den ritmo di marcha, ya cu e ta pa 
crea amor y desperta sintimentonan patriotico pa Aruba, 
of den ritmo di Wals, cu ta un ritmo tipico di nos 

folklore musical. E solucion tabata lacil: a crea un 
melodia cu facilmente por a interpreta den rittno di 
marcha y den ritmo di wals. E mes un dia ey e pieza a 
keda cla. "Aruba Dushi Tera" a nace. completo cu letra 
y musica. E tempo ey e pieza tabata 'consisti di dos 
couplet y e refran. 

Pa motibonan tecnico fuera di alcance di e 
compositornan, nan no por a graba "Aruba Dushi Tera". 
ni lanse riba mercado manera nan tabata custumbra di 
haci cu nan otro piezanan. 

Na 1954 Radio Kelkboom a graba e pie/.a aki riba disco 
78, cu canto di "De Trupialen" bao direccion di Erere 
Alexius. Padu mes a loca piano pa grabacion di e disco 
aki. 

Den mes un aña dos di nos radio-emisortman a transmiti 
"Aruba Dushi Tera" den ritmo di marcha tambe. E 
compositornan a haya e impresion cu den ntmo di wals 
e pieza ta cay mucho mas na smaak. 

Na 1976 un couplet mas a wordo añadi na e hitnno. cu 
ta elogia e cordialidad di e pueblo di Aruba y su amor pa 
libertad. 

Dia 16 di maart 1976 Parlamento di Aruba a aproba 
"Aruba Dushi Tera" como himno ot’icial di Aruba. 

Dia 18 di maart 1976. dtirante un acto ol’icial memorabel 
organiza pa Gobierno insular di Aruba. a tuma luga den 
Wilhelmina Stadion proclamacion oficial dt nos Himno 
"Aruba Dushi Tera". 


ARUBA DUSHl TERA 


Aruba Patria aprecia 

NOS CUNA VENERA 
CHIKITO Y SIMPEL BO POR TA 
PERO SI RESPETA 

CORO: 

O, Aruba, DUSHI TERA 
NOS BARANCA TAN STIMA 
NOS AMOR P’ABO T’ASINA GRANDI 
C.U N’ TIN NADA PA KIBR’e! (BIS) 

BO PLAYANAN TAN ADMIRA 
CU PALMA TUR DORNA 
BO ESCUDO Y BANDERA TA 
ORGUYO Dl NOS TUR 


- CORO - 


CiRANDEZA DI BO PUEBLO TA 
SU GRAN CORDIALIDAD 
CU DlOS POR GUIA Y CONSERVA 
SU AMOR PA LIBERTAD 


- CORO - 

DE TRliPIALEN 


Semper Padu a cnopera cu c agrupacioil lilibciiil "I); 
Trupialen". cu a bira hopi popular bao dircccion di P’rérc 
Alexius. De Trupialen a lanta na aña 1953 y te ainda c 
grupo aki ta aciivo. 

Seguil cu llubcri (I 10 ) Booi tabala skirbi lctra pa 
cancionnan pa "Dc Tru[)ialen". Padu tabatti ponc nar. 
riba musica. 

Tres cantica di inucha cu ic anula ia hopi gusta ta: 
Chanita 
Peruclu 

Fie.ua den Cura 


PADU, E COMPOSH OR 


Padu a compone pieza pa dif'erente ocasion. entre otro 
Pa dia di niama: 

Pa Ma 

Pa dia di tata: 

Pa papai 

Na ocasion di Pasco. 

Un Pa.uo mas 

- Na ocasion di e prome Pasco cu Padu a pasa sin su 
yiu: 

Nostalgia Navideño 

- Na ocasion di Aña Nobo: 

E bieu a laga cai 

- Na ocasion di Carnaval: 

Carnaval 

- Dedica na su nieto Erwin Huascar Anaya: 

Sonrisa di un baby 

- Dedica na su nieta Carmen Sonia: 

Carmen Sonia 

- Dedica na su Señora: 

Daisy 

- Dedica na su yiu: 

Vivian 

i- Na ocasion di fayecimento di e musico Curasoleño 
Rudolf Th.Palm: 

11 september 1950 

Carnaval ta e prome calypso na Papiamento. Padu y 
Rufo a compone na ocasion di Carnaval di Tivoli na 
1955. 

Por bisa cu "Abo So" , cu Padu a compone a bira un 
pieza clasico internacional. Padu a skirbie na Papiamento 
y Hubert (Lio) Booi a traducie na Ingles y Spaño. 
Tambe Padu a skirbi letra, graba y imortaliza e wals 
" Despedida ” cu e y su amigo dr. Rudy Chan a compone. 
E Orquesta Filarmonico di Surnam tambe a yega di 
interpreta e pieza aki, durante nan actuacion den Cas di 
Cultura. 

PadO del Cakibe 

Padu a skirbi "Sonrisa di un babx den tres idioma, 
Papiamento, Ingles y Spaño. E composicion aki e ta 
considera un di e mas bunitanan di si; coleccion. 


SONRISA Dl UN BAfi) 


Sonrisa di un bub\ 
rni u riparu 

tin un dulzura tu irucitu 
un mistico encunlo 
un tierno inocencia di udoru 
cu semper ta yenu 
cu alegria un curazon 
cu hasta por calnm 
un tristeza of un doloi ... 

Sonrisu di un bubx 
mi a descubri 
tu algo dushi di berdud 
tesoro mas grandi 
cu por tin den un hogur 
dichoso ta e almu 
cu e suerte pu miru 
tur diu un sonrisu 
di un baby stimu' 

Otro composicionnan di Padu cu ta gosa di gran 
popularidad ta: 

- Foi' dia m'a mirabo , 

- Ayera, 

- Solo el amor, 

- Kibrahacha. 

- Mi no sa ta pakico , 

- Mi n' sa, 

- Esaki ta e tumba. 

Padu no ta un musico di profesion, sin embargo tur loke 
el a produci riba e tereno aki, a haya gran admiracion 
den pueblo. 

Aki ta sigui un bista di Padu su composicionnan, reparti 
segun melodia di wals, tumba, bolero, danza, merengue 
y mambo. 


- 1 1 september 1950 

- Daisy 

- Noche en Curaçao 

- Ensoñación 

- Inspiracion 

- Vivian 

- Leve Nederland 

- Soledad 

- Esmeralda 

- Abo so 


WALS 

- Suavidad 

- En tu cumpleaños 

- Aruba romantico 

- Ilusion 

- EI libertador 

- 10 aniversario di ALM 

- Biba dushi 

- Pa ma 

- Fior di cadushi 

- Aruba Dushi Tera 

- Metralla 

- Saludo a Maracaibo 

- Weekend in Bonaire 

- Den temp’i guera ’ki 

TUMBA 

- Ballena 

- Charada 

- Dobla Skina 

- E bieu a laga cai 

- Tocadó 

- Para want’e 

- E1 héroe 

- E1 gato negro 

- Boca di tribon 

- Na mi un chens 

- Pariba di cas 

- Esta dushi 

- Fiesta den curá 

- Piu piu piu 

- Ban cu ALM 

- E1 ciego 

BOLERO 

- Miss Antillas 

- Melodia di Amor 

- Cantando 

- Tus ojos 

- Estoy enamorado 

- Tus labios 

- Nostalgia Navideño 

- Mia serás 

- Aquella noche 

- Recuerdo 

- Ayera 

- A ti 

- Foi’ dia m’a mirabo 

- Era una linda noche 

- Un pasco mas 

- Amor en vano 

- Una locura 

- Pensar en ti 

- Sonrisa di un baby 

- A Puerto Rico 

DANZA 

- Chanita 

MERENGUE 

- Candela 

- Merengue Antiyano 

MAMBO 

- Mambo Antiyano - Mambo Arubano 

Padu a compone e musica pa e poema di Hubert Booi 
titulá "Nochi di Pasco”, skirbi na 1971, un pieza hopi 
scucha den temporada di Pascu di Nacemento. Lidwina 
Booi a canta e pieza aki pa prome biaha. 


PADU, E MUSICO 


Padu a graba hopi di su composicionnan, prome riba 
disconan 78 RPM y despues riba Longplay y Compact 
Disc. 


DlSCO 78 RPM 

Durante e di Dos Guera Mundial, Padu tabata e prome 
persona cu a produci y graba dos disco 78 RPM cu 
cuatro composicion propio; dos di nan a bira hopi 
popular e tempo ey. Nan ta e tumbanan "Den temp'i 
guera ’ki" y "Aruba dushi". 

Na aña 1947 e compania diskero "R.C.A. Victor" di 
Merca a acepta y a lansa riba mercado tres disco 78, cu 
composicionnan di Padu canta pa Charles Croes. 

Tabata trata di e boleronan "Mi lamento" y "Con tu 

amor soñando", y e tumba "EL héroe". 

Den un espiritu di patriotismo, di amistad y cu gran 
deseo di por haci algo pa asina nos folklore musical no 
bay perdi, Padu hunto cu su gran amigo Rufo Wever, a 
produci masha hopi disco 78 na Aruba mes. Nan a graba 
esakinan riba un "recorder" profesional marca R.C.A., 
pa despues laga edita esaki na Miami bao di e label di 
marca "Padu" auspicia pa "Aruba Recording Company", 
un compania lanta pa Padu y Rufo specialrnente pa haci 
e trabao aki.- 

A graba un total di 20 pieza na "Aruba Recording 
Company", consistiendo di algun composicion di Padu y 
Rufo mes y piezanan di otro compositornan di nos 
folklore. 

Padu a sigui graba hopi disco 78 riba e seyo 
"MUSIKA", edita pa e cas musical di Thomas 
Henriquez(t) na Corsou. 

Composicionnan original, tanto letra como musica, cu 
Padu a graba riba disco cu e label "Padu", y label 
"MUSIKA" ta: 

- Dobla Skina, 

- Charada, 

- E1 Ciego, 

- Miss Antillas, 

- Tocadó, 

- Solo el pensar en ti, 

- Mia Serás, 

- Asi cantando, 

- Recuerdo. 

- E bieu a laga cai, 

- Tus ojos, 

- Melodia de amor, 

- Linda Noche. 

- Bulawayando en Puerto Rico, 

- A Puerto Rico, 

- Ballena, 

- Kibrahacha. 

Padu a completa textonan di algun cancion di nos 
folklore musical pa asina graba nan y imortalisa nan. 
Dos di nan cu a coi reis den nos ambiente musical ta e 
tumbanan "Da/ia" y " Nos a sali paranda". 


LONGPLA'i 

Padu su prome LP a wordo poni riba plaza pa Alfred Capello 
di e compania diskero "La Bonanza" na Otrabanda, Corsou. 
Titulo di e LP aki ta "Round Trip wiih Padu del Carihe" 
Riba e prome LP aki tin un composicion masha conoci cu ta 
"Rosa Angelina" di iuan Vicente Torrealba. Despues di e L.P 
aki a sigui mas grabacion riba LP. 

Su I.P "Padu del Canhe en Venezuela" graba na 1960 riba e 
seyo "RC'A Victor" di Venezuela. a bende mas cu 50.000 
copia. E LP aki a bira un hit pa cua Padu a ricibi e afamado 
"Piano de Oro 

Padu a graba e cantidad di II L.P na Caracas y riba cada l.P 
semper Padu a percura pa graba. no solamente piezanan 
Venezolano. smn tambe musica di nos folklore y tamhe dos ot 

tres composicion di dje mes. 

Esaki a trece fama pe tanto na Venezuela y Antiyanan 
Hulandes, como tambe na Hulanda. 

Padu a dedica un LP completamente na su gran amigo y 
colega musical Rufo Wever, cu 12 composicion original di 
Rufo. E LP ta titula "Recordando a Rufo Wever'\ un disco cu 
semper lo sigui tene e gran artista Arubano aki bibo den nos 
memoria. 


COMPACT DlSC 

Dia 8 di juni 1993 a tuma luga bautismo di e prome CD di 
Padu del Caribe na Costa Linda Beach Resort, titula 
"Recuerdonan Stimá", cu a wordo traha, specialmente pa e 
hubentud Arubano por sera conoci cu Padu y aprecia su 
musica. E Compact Disc aki ta contene e 20 hitnan mas grandi 
di Padu, y e ta graba riba e seyo "Zona Bon Records". 

Despues di a cosecha exito cu su prome CD, Padu a graba su 
CD ''Cu Amor y Cariño" na "Aruba Recording Studio", cu 
Antonio Lacle como ingeniero y Johnny Croes studiante na 
"Berkley College of Music". E CD aki tin 15 pieza original, 
di cua mayoria ta composicionnan completamente nobo ot cu 
nunca ainda a yega di sali riba disco. E CD ta combina varios 
ritmo tradicional Arubiano y Caribense, manera tumba, wals, 
mazurka, mambo, merengue. danza y bolero. Esaki ta Padu 
su prome grabacion den casi 20 aña cu composicionnan cu 
nunca a wordo treci riba mercado. Dia 27 di oktober 1994 a 
batisa e di dos CD aki den "Desires" Nightclub na Sonesta 
Hotel. Padu a dedica "Cu Amor v Cariño" na e pueblo di 
Aruba y Antiya cu semper a apciye. Riba e CD aki Padu a 





PadC del Caribe 20 

graba tambe un wals "Biblioteca Nacionai' dedica na nos 
biblioteca. Padu a compone e cancion aki un poco tempo 
prome cu e "Luna Cultural" cu Biblioteca a organisa na aña 
1983. Padu a estrena e cancion aki riba fecha di inauguracion 
di e "Luna Cultural" (1 september 1983), dedica na su 
persona. Prome cu e inauguracion, Padu a desvela e borchi cu 
nomber di e caya yama "CAYA RUFO WEVER", pabou di 
Biblioteca Nacional. 

Actualmente Padu ta preparando e grabacion di su di tres 
disco compacto. 


PRESENTACION NA TELEVISION 


Cu frecuencia Padu a yega di actua den programanan di 
television Venezolano, entre otro den e shownan popular 
manera di Victor Saume (t), Renny Ottolina (t), Henry 
Altuve y Alfredo Ledezma.Tambe Padu a actua diferente 
biaha dilanti camara di television di Gobierno Venezo- 
lano y dos biaha den e programa Sabado Sencacional di 
Amador Bendayan (t). 

Padu tabata e prome persona cu a cuminsa cu presenta- 
cion di nos talentonan local na Television Arubano na 
aña 1963. Varios di nos artistanan, famoso awendia, a 
debuta y a actua cu frecuencia den "Padu del Caribe y su 
show". Padu tabata presenta e programa aki un biaha pa 
siman na Tele Aruba, bao auspicio di Esso y pa un 
periodo di tres aña. Artistanan conoci cu a actua den su 

programa na television ta Dhaddy Brokke, Jossy Brokke 
y Nilka Franca. 

Padu a yega di presenta na teievision y pa publico na 
diferente pais: entre otro Corsou, Bonaire, Venezuela, 
Colombia, Puerto Rico, Republica Dominicana, Jamaica, 
Cuba, Merca (Miami, New York, Seattle) y Hulanda. 


PADU, E PINTOR 


Riba tereno di arte di pintura tambe Padu a demostra su 
destreza. Durante su hubentud Padu a pinta un cantidad 
grandi di cuadra den su propio estilo. Mescos cu ta e 
caso cu musica, tambe den pintamento Padu ta completa- 
mente auto-didactico. 

Padu ta prefera pinta naturalesa, diferente cuadra di 
paisahe ta expresa esaki. Su cuadranan ta numeroso. 
Padu a regala hopi cuadra na amigonan y otro el a 
bende. Padu a yega di participa na varios concurso di 
arte di pintura riba nivel internacional. 

- Na aña 1939 Padu su cuadra "Typical view of Aruba ", 
exhibi den un exposicion internacional na "World’s Fair" 
na New York, a gana un medaya di brons cu inscripcion 
riba dje cu ta bisa: "For a contribution to the art of the 
worid". 

- Na aña 1954 su cuadra "Fruitmarket at the seaside" a 
gana e prome premio regional den un exposicion di arte 

Caribense, teni na New York, bao auspicio di Alcoa 
Steamship Company. 

Exposicion di cuadra na Aruba a tuma luga na: 

- Aruba Caribbean Hotel, riba iniciativa di Wichi De 
Palm di De Palm Tours, cu a patrosina un exposicion di 
20 obra di Padu den lobby di e hotel ey. E exposicion a 
haya bon comentario, tanto di bishitante local, como 
tambe di turista. 

- Biblioteca Nacional Aruba, durante e "Luna Cultural" 
di 1983 cu a ser dedica na Padu, unda Biblioteca hunto 
cu Vivian, su yiu, a expone obranan di Padu. Esaki 
tabata un sorpresa pa Padu cu despues di 25 aña a bolbe 
mira un exposicion di su cuadranan. 

- Cas di Cultura, na unda den luna di december 1983 a 
tuma luga un otro exposicion di 52 obra di pintura di 
Padu, auspicia pa CAVA (Comision di Amistad 
Venezolano-Arubano). 


PADU, E ESCRITOR 


Padu, inspira pa su interes den parasicologia y fenome- 
nonan sobrenatural a skirbi tres buki riba e topiconan 
aki. 

Su prome buki ta na Ingles y ta titula "The 3rd Ele- 
ment", publica na 1960. 

Su di dos buki tambe ta na Ingles y ta titula "Harmonio- 

logy: the Art and Science of Living in Harmony with the 
Universal Laws", publica na 1976. Den un carta personal 
dirigi na Padu, e famoso teologo y escritor Dr. Norman 
Vincent Peale, a bisa tocante e buki aki: "I want you to 
know how greatly / have enjoyed andprofitedfrom your 
splendid book Harmoniology". 

Su di tres buki, skirbi na Papiamento y titula "Ciencia 
acercando e mundo espiritual?", a wordo publica na 1986 
pa Imprenta Nacional Arubano, cu yudanza financiero di 
Prins Bernhard Fonds Nederlandse Antillen. Esaki ta e 
prome buki cu ta trata e tema di metafisica den nos 
idioma Papiamento. 

Tur e tres bukinan di Padu ta trata e tema metafisica. 
Como studiante di metafisica y filosofia, Padu a lesa 
hopi riba e topiconan aki. Di ey pues Padu su interes pa 
arte y ciencia di hipnotismo, algo cu Padu a studia y 
practica cu hopi dedicacion den su tempo iiber. 

Na aña 1964 Padu a pasa su examen na "Society to 
Advanced Ethical Hypnosis", New Jersey, unda el a 
ricibi su certificado como "hypnotechnician". E titulo aki 
segun ley na algun estado na Merca, ta autorisa e 
poseedor pa practica hipnotismo den casonan manera 
entre otro, kibra vicio di humamento y uso di alcohol of 
droga, mengua apetit of baha peso, kita compleho di 
inferioridad, yuda alumno cu dificultad pa concentra, pa 
e haya interes pa siña miho na skol y siña un persona 
con pa relaha fisicamente y mentalmente. 

Sin embargo e "hypnotechnician" por trata casonan 
netamente medico tambe, basta cu un medico keda 
oficialmente responsabel pa e pacient. 

Pero Padu su interes den hipnotismo ta unicamente basa 
riba su interes den parasicologia, ya cu diferente feno- 
meno di naturalesa psiquico por manifesta nan mes den 
un persona den estado di hipnosis. 


PADU, EEMBAHADOR CULTURAL 


Den transcurso di añanan Padu a duna su aporte riba 
tereno cultural, tanto na Antiyanan Hulandes, como 
tambe na Hulanda y en especial. na Aruba. 

Na aña 1955 durante bishita di Su Mahestad Reina 
Juliana, Padu cu su musica a inspira Nos Mahestad pa 
baila riba tononan di e wals "Arubanita” composicion di 
Rufo Wever. 

Cu su musica Padu a hiba nos cultura pafo di Aruba y a 
haci nos isla conoci na diferente pais. Cu carisma 
personal y voluntariamente Padu tabata duna su 
cooperacion tambe pa promove nos turismo den exterior. 
Hopi biaha den pasado, riba invitacion di "Aruba 
Toeristen Bureau" y tambe di "Antilliaanse Luchtvaart 
Maatschappij" (ALM), Padu a forma parti di delegacion- 
nan cu a sali pa exterior pa promove nos cultura y 
turismo. 

RECONOCEMENTO 


Padu a ricibi diferente plakaat y diploma di reconocemento for 
di Gobierno di Aruba. Diferente otro gremio, tanto di Aruba. 
como tambe di Corsou, Venezuela y Hulanda a duna recono- 
cemento na Padu. 

ARUBA: 

Na su regreso na Aruba na aña 1961, despues di a cosecha 
exito cu su LP "Padu del Caribe en Venezuela", Padu a haya 
un sorpresa, ora cu na su yegada na aeropuerto, Gezaghebber 
di Aruba, Freddy Beaujon (t) encabesando un comision di 
recepcion consistiendo di representantenan di gobierno y di 
otro gremio di Aruba, a bin ricibie. Un publico grandi a acudi 
pa dune un homenahe espontaneo, un acto cu Padu semper a 
keda corda cu hopi cariño, aprecio y gratitud. 

Pa su esfuerzonan den ramo artistico Padu a ricibi diferente 
premio; entre otro di: 

- "Kiwanis Club of Aruba" na aña 1966: "Award For 
Distinguished Services Rendered to the Community of Aruba". 

- "Rotary Club” di Aruba, na mei 1991, cu un distincion halto 
di "Paul Harris Fellow". Esaki ta un premio cu Rotary ta 
otorga na personanan den nan mes un seno of na personanan 
den comunidad, kendenan a destaca. Esey a sosode den Cas 
di Cultura na unda Rotary Club a brinda Padu un homenahe 
durante un show cultural. Na e ocasion aki un grupo di nos 
miho artistanan local a interpreta composicionnan di Padu, pa 
un sala yen. Un publico hopi entusiasma a duna e artistanan 
un ovacion para pa basta rato. 

Otro homenahenan y premionan cu Padu a ricibi ta di: 

- E popular cantante Dhaddy Brokke na aña 1991, kende a 
presenta un homenahe na Padu del Caribe, den Golden Tulip 
Hotel. Na e ocasion aki a batisa e LP, y CASSETTE riba cua 
Dhaddy a canta pa Padu dies composicion original di Padu 
mes. 

- Tony van Veen, representante di "Zona Bon Records" y 
productor di e CD "Recuerdonan Stimá", dia 8 di juni 1993 
durante bautismo di Padu su prome CD "Recuerdonan Stimá”, 
a haci entrega di un plakaat na Padu. E plakaat special aki 
Padu a ricibi como un aprecio pa tur e trabaonan di gran balor 
cu el a realisa pa nos cultura. Riba e plakaat aki tin un CD y 
un cassette di oro. 

- Radio Galactica "Top 20 Awards" y tambe "Den Ambiente 
Awards" cu a premia e CD titula '*"Recuerdonan Stima" cu e 
premio di "CD mas bendi di aña" cua mesora a bira un hit. 

- Radio GaDctica "Top 20 Awards", cu a premia e CD "Cu 
amor y Cariño" como e CD di "Reconocemento Musical di 
Aña". E mesun CD aki a haya e premio di "Den Ambiente 
Awards", como e "CD Cultural di aña", basa riba votacion 
popular di parti di e oyentenan. 

HULANDA: 

- Na aña 1972 Padu a ricibi di Su Mahestad Reina Juliana e 
condecoracion di "Ridder in de Orde van Oranje Nassau pa 
su trabao valioso riba tereno cultural Arubano, Antiyano y 
Hulandes. 

- Na aña 1986 Padu a ricibi di Su Alteza Real Prins Bernhard 
e honor mas halto riba tereno cultural Hulandes, e asina yama 
"Zilveren Anjer". 

VENEZUELA: 

- Na aña 1960 Padu a ricibi e premio "Piano de Oro" pa su 
LP "Padu del Caribe en Venezuela". 

- Na aña 1975 Gobierno Venezolano a condecora Padu cu e 
Orden di Andres Bello Segunda clase. 

